ஹென்றி 4 கதையானது கிறிஸ்துவத்தின் இரு முக்கிய பிரிவுகளான கத்தோலிக மற்றும் பிரொட்டஸ்டெண்ட் ஆகியோரிடையே நிகழ்ந்த மோதலை அடிப்படையாகக் கொண்ட திரைப்படமாகும். ஹென்றி எனும் தெற்கு பிரெஞ்சு இளைஞன் பிரொட்டெஸ்டண்ட் பிரிவைச் சார்ந்தவன். பலவீனமான பிரெஞ்சு அரசி தனது தந்திரங்களால் ஹென்றியை கத்தோலிக்கனாக மாற்றி பிரெஞ்சு அரசனாக்குகிறாள். எனினும் அவன் தொடர்ந்து அரசனாக அமைதியை நிலைநாட்டி நாட்டை ஒற்றுமைபடுத்தி சுபிட்சத்தை கொண்டு வந்தானா என்பதுவே கதை. வரலாற்றினை அடிப்படையாகக் கொண்ட கதையில் திருப்பங்களுக்கும் அன்றைய பிரெஞ்சு சமூக பொருளாதார நிலைமைகளையும் சகிப்புத் தன்மையற்ற ஐரோப்பிய அரசுகளையும் தூய கத்தோலிக்க ஆதிக்கத்தை நிறுவ விழைந்த வாடிகனையும் படத்தில் கண்டுணரும் வாய்ப்புண்டு.